മംഗള്യാന് ഭ്രമണപഥത്തില് ഏഴു വര്ഷം പൂര്ത്തിയാക്കി ബംഗളൂരു: ആറു മാസത്തെ ദൗത്യ കാലാവധിക്കുവേണ്ടി മാത്രം നിര്മിച്ച ഇന്ത്യയുടെ ചൊവ്വാദൗത്യ പേടകം മാഴ്സ് ഓര്ബിറ്റര് മംഗള്യാന് ഭ്രമണപഥത്തില് ഏഴു വര്ഷം പൂര്ത്തിയാക്കി. 2013 നവംബര് അഞ്ചിനാണ് മംഗള്യാന് വിക്ഷേപിച്ചത്. 2014 സെപ്റ്റംബര് 24ന് ചൊവ്വയുടെ ഭ്രമണപഥത്തില് പേടകം എത്തി. പേടകത്തിന്റെ വിജയത്തില് ചാരിതാര്ഥ്യമുണ്ടെന്ന് അന്നത്തെ ഇസ്രോ ചെയര്മാന് കെ. രാധാകൃഷ്ണന് വാര്ത്താ ഏജന്സിയോട് പറഞ്ഞു. മംഗള്യാന് ദൗത്യം വിജയകരമായി പൂര്ത്തിയാക്കിയെന്നും എല്ലാ ലക്ഷ്യങ്ങളും കൈവരിച്ചെന്നും ഇസ്രോ കേന്ദ്രം അറിയിച്ചു. ഒരു വര്ഷത്തേക്കു കൂടി മംഗള്യാന് വിജയകരമായി പ്രവര്ത്തിക്കുമെന്ന് പ്രോഗ്രാം ഡയറക്ടര് എം. അണ്ണാദുരൈ പറഞ്ഞു.